ئەیووب ڕەمەزانی

ئەیووب ڕەمەزانی ناسراو بە ئاوارە (١٩٩١ لە سەقز - ٢٣ی تشرینی یەکەمی ٢٠١٦ لە موسڵ) پێشمەرگەیەکی کوردی خەڵکی رۆژھەڵاتی کوردستان بوو کە لە بەرەکانی شەڕی ئۆپراسیۆنی گرتنەوەی موسڵ شەھید بوو.

ئەیووب ڕەمەزانی پێشمەرگەی پارتی ئازادیی کوردستان لە شەڕێکی دژواردا بۆ ئازادکردنی موسڵ، لە ناوچەی ناوەران، لە شارەدێی فازڵیە، ھاوڕێ لەگەڵ چوار کەسی تر بریندار و دوای دوو ڕۆژ مانەوە لە نەخۆشخانە، بەھۆی قورسی برینەکەیەوە، شەھید بوو؛ تەرمی ئاوارە لە ڕۆژی ٢٦ی تشرینی یەکەمی ٢٠١٦ لە گۆڕستانی شەھیدانی پارتی ئازادیی کوردستان، لە بناری شاخی ئەشکەوت سەقا بەخاک سپێردرا؛ حوسێن یەزدانپەنا، نوێنەرانی باڵای ھەرێمی کوردستان و ھاوڕێ و ھاوسەنگەرەکانی ئاوارە بەشداری ڕێوڕەسمەکە بوون کە بە وتاری سەرۆکی پارتی ئازادیی کوردستان و چەند سروودێکی نیشتیمانی کۆتایی پێ هات.

نوێنەرایەتیی پارتی ئازادیی کوردستان لە سوید بەم بۆنەوە پەیامی ھاوخەمی دەربڕی و ڕۆژی یەکشەممەش ڕێکەوتی ٣٠ی تشرینی یەکەمی ٢٠١٦ لە وڵاتی ھۆلەند لەلایەن نوێنەرایەتیی پاک لە ئەورووپا پرسەیەک بەڕیوە چوو کە تێیدا لایەنە سیاسییەکانی ھەر چوار پارچەی کوردستان وەکوو: پارتی دیموکراتی کوردستان، یەکێتیی نیشتمانیی کوردستان، پارتی دیموکراتی کوردستانی باکوور، حیزبی دێموکراتی کوردستانی ئێران،پارتی دیموکراتی کوردستانی سووریا، ئەنجومەنی نیشتمانیی کورد (سووریا)، سازمانی دیموکراتیکی یارسان و کۆمەڵیک کەسایەتیی سیاسی و ڕووناکبیر بەشدار بوون.

 سەرچاوەکان 

پۆل:مردووانی ٢٠١٦
پۆل:خەڵکی سەقز
پۆل:سیاسەتوانانی کورد
پۆل:پێشمەرگەی پارتی ئازادیی کوردستان
پۆل:کەسایەتییەکانی ڕۆژھەڵاتی کوردستان
پۆل:کوردەکانی ڕۆژھەڵاتی کوردستان
پۆل:کورد
پۆل:شەھیدانی کورد